《南城咏古十六首 其八 长春宫》
元代·乃贤

羸骖蹋秋日，迢递谒琳宫。松子花砖落，溪流板阁通。

楼台非下土，环佩忆高风。草昧艰难日，神仙第一功。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。